Učenici najčešće diskriminisani zbog jezika | Autonomija\nUčenici najčešće diskriminisani zbog jezika\nProblematičan podatak je taj da trećina učenika neće nastaviti školovanje u Srbiji zbog jezičke barijere\nMeđu učenicima završnih razreda srednjih škola u Vojvodini, diskriminisano se oseća 24 odsto ispitanih, najčešće zbog jezika i akcenta kojim govore kao i zbog nacionalne pripadnosti.\nTo je pokazalo istraživanje „Vojvođanski učenici o diskriminaciji“, koje je sproveo Pokrajinski ombudsman među 488 učenika iz 12 srednjih škola na teritoriji Vojvodine u kojima se nastava odvija na više jezika.\n“Problematičan podatak je taj da trećina učenika neće nastaviti školovanje u Srbiji zbog jezičke barijere, a ovo je problem koji je prisutan već duže vreme i ništa se ne radi da bi se situacija popravila”, rekao je na konferenciji za novinare jedan od autora istraživanja Oliver Muškinja.\nOn je rekao da 27,2 odsto ispitanika nije zadovoljno načinom predavanja srpskog jezika za pripadnike nacionalnih manjina i da 96 odsto u svakodnevnoj komunikaciji koristi isključivo maternji jezik\n“To nam govori da ne postoji komunikacija među mladima koji govore različitim jezicima. Ne poznavajući jezik oni dolaze u situaciju da su izlovani i potrebno je da se koncept predavanja srpskog jezika promeni kako bi se ta komunikacija poboljšala”, rekao je Muškinja.\nOn je naveo da su pozitivne strane istraživanja te da je više od 80 odsto navelo da im ne smeta što idu u školu sa učenicima drugačije nacionalnosti, da se oko 70 odsto oseća prihvaćenim u društvu, a više od 60 odsto smatra da treba sankcionisati učenike koji pokazuju diskriminatorske stavove.\n“Postoje i zabrinjavajući podaci koji govore o tome da 20 odsto smatra da bi bilo bolje da postoje odvojene škole za učenike različite nacionalnosti, 28,5 odsto ispitanih se na odmorima i vanškolskim aktivnostima ne druži sa pripadnicima druge nacionalnosti, a više od odsto odsto iskazuje agresivno ponašanje prema istima”, rekao je Muškinja.\nJedan od autora izveštaja Pavel Domonji rekao je da istraživanje registruje socijalnu distancu zato što mladi ljudi ne znaju jezike svojih sugrađana, jer nemaju podsticaja da ih uče, programi za učenje srpskog jezika su loši i nema mogućnosti za učenje jezika društvene sredine.\n“Mladi ljudi moraju da znaju da je poznavanje jezika njihov interes ako žele da imaju jednake šanse. Da li je višejezičnost uvod u segregaciju i zašto nema javne podrške uvođenju jezika društvene sredine je pitanje za Ministarstvo prosvete”, rekao je Domonji.\nIstraživanje „Vojvođanski učenici o diskriminaciji“ Pokrajinski ombudsman je sproveo krajem 2011. godine s ciljem da se prikupe relevantni podaci o tome kako učenici poimaju diskriminaciju, naročito onu na nacionalnoj osnovi.


Međunarodni praznik rada – Prvi maj : Inkluzija\nMeđunarodni praznik rada Prvi maj obeležava se širom sveta u znak sećanja na dan kada su radnici u Čikagu 1886. godine štrajkom i protestima otpočeli borbu za osmočasovno radno vreme i bolje uslove rada. Duga istorija obeležavanja Prvog maja u Srbiji prešla je put od zabrane održavanja manifestacija ovim povodom, preko bojkota rada i prvomajskih uranaka koji su uvedeni 1945. godine, do različitih aktivnosti koje se danas sprovode u znak bobre za radnička prava i poboljšanja radnog zakonodavstva i uslova rada.\nU cilju uspostavljanja efikasnog, stabilnog i održivog trenda rasta zaposlenosti u Republici Srbiji, kao i usaglašavanja politike zapošljavanja i institucija tržišta rada sa tekovinama Evropske unije, utvrđenih Nacionalnom strategijom zapošljavanja za period 2011-2020. godine, krajem prošle godine usvojen je Nacionalni akcioni plan zapošljavanja za 2020. godinu (NAPZ). Ovim dokumentom, koji predstavlja osnovni instrument politike zapošljavanja u Srbiji, Vlada Republike Srbije utvrdila je ciljeve politike zapošljavanja sa merama i aktivnostima koje pored Ministarstva za rad, zapošljavanje, boračka i socijalna pitanja i Nacionalne službe za zapošljavanje, sprovode i Ministarstvo prosvete, nauke i tehnološkog razvoja, Ministarstvo omladine i sporta, organizacije civilnog društva, socijalni partneri i druge institucije. U fokusu NAPZ za 2020. godinu je unapređenje normativnog i analitičkog okvira za potrebe tržišta rada, jačanje kapaciteta aktera tržišta rada, podrška regionalnoj i lokalnoj politici zapošljavanja, podsticanje zapošljavanja i uključivanje teže zapošljivih lica na tržište rada kroz realizaciju mera aktivne politike zapošljavanja, kao i unapređenje kvaliteta radne snage i ulaganje u ljudski kapital.\nU procesu evropskih integracija Republike Srbije, ključni dokument i glavni mehanizam za dijalog o prioritetima Srbije u oblasti zapošljavanja predstavlja Program reformi politike zapošljavanja i socijalne politike (ESRP), koji je Vlada Republike Srbije usvojila u maju 2016. godine. ESRP obuhvata prioritete u sledećim oblastima: tržište rada i zapošljavanje, ljudski kapital i veštine, kao i socijalno uključivanje i socijalnu zaštitu, izazove u sistemu penzija i zdravstvene zaštite, a poseban fokus je na zapošljavanju mladih.\nPrema poslednjim statističkim podacima, ukupan broj zaposlenih u prvom kvartalu 2020. godine u Srbiji je iznosio 2 186 834 lica, što predstavlja povećanje od 1,8% u odnosu na isti kvartal prošle godine. Međutim, čak ni status zaposlenosti ne isključuje mogućnost siromaštva. Stopa rizika siromaštva zaposlenih u Republici Srbiji je iznad proseka EU. Takođe, prema poslednjim dostupnim podacima, 150 000 lica, odnosno više od 30% ukupnog broja apsolutno siromašnih u Srbiji čine lica koja žive u domaćinstvima u kojima nosilac domaćinstva ima status zaposlene ili samozaposlene osobe. Stopa rizika siromaštva lica koja žive u domaćinstvima u kojima je nosilac zaposlen (od 18 do 64 godine) u 2018. godini iznosila je 10%.\nTim za socijalno uključivanje i smanjenje siromaštva Vlade Republike Srbije u okviru svojih aktivnosti posebno je usmeren na praćenje sprovođenja i izveštavanje o sprovođenju ESRP-a, kao i na unapređenje položaja mladih na tržištu rada. Treći nacionalni izveštaj o socijalnom uključivanju i smanjenju siromaštva za period 2014–2017. godine i zvanični statistički podaci u oblasti zapošljavanja mladih ukazuju da je u pojedinim segmentima došlo do poboljšanja položaja mladih na tržištu rada, ali i da je potrebno udruživanje svih raspoloživih resursa kako bi se stanje u još većoj meri poboljšalo. U cilju inkluzivnog i održivog povećanja zapošljivosti mladih, Tim pruža podršku Vladi kroz učešće u sprovođenju programa „Znanjem do posla“ (Education to Emplyment – E2E) koji je posebno usmeren na razvoj inovativnih modela za povećanje zapošljivosti i zapošljavanja mladih. U skladu sa tim, Tim je razvio mehanizam podrške razvoju društvenih inovacija usmeren na razvoj delotvornih rešenja na lokalnom nivou, koji ljude i njihove potrebe stavlja u središte javnih politika i usluga.\nTim, u saradnji sa Koordinacionim telom za praćenje realizacije Strategije za socijalno uključivanje Roma i Romkinja u Republici Srbiji i Kancelarijom za ljudska i manjinska prava, prati i izveštava o procesu socijalnog uključivanja Roma i Romkinja u Srbiji, koji obuhvata i politike i mere usmerene na povećanje zapošljivosti i zapošljavanja pripadnika i pripadnica romske nacionalne manjine.\nPripremom Indeksa društvenog razvoja gradova i opština, Tim nastoji da svim zainteresovanim korisnicima/cama, od donosilaca odluka i kreatora politika, do samostalnih istraživača/ica i analitičara/ki stavi na raspolaganje alat kojim je moguće pratiti stanje u različitim domenima na lokalnom nivou u proteklih sedam godina, što predstavlja značajno polazište i u pogledu kreiranja javnih politika na lokalnom nivou u oblasti zapošljavanja u Republici Srbiji.\nTim takođe nastoji da predstavljanjem uspešnih primera i aktivnosti pojedinaca i pojednki, organizacija i inicijativa, ukaže na pojedinačne pozitivne korake u oblastima zapošljavanja, preduzetništva, a posebno uključivanja osetljivih grupa u ekonomske aktivnosti.\nIzveštaj o sprovođenju Programa reformi politike zapošljavanja i socijalne politike (ESRP)\nNacionalni akcioni plan zapošljavanja za 2020. godinu (NAPZ)\nIzveštaj o implementaciji Operativnih zaključaka sa seminara „Socijalno uključivanje Roma i Romkinja u Republici Srbiji“ za period oktobar 2017 – oktobar 2019. godine\nBlog o socijalnom uključivanju: Liceulice


Srbija menja status Srpsko-ruskog humanitarnog centra u Nišu, napravljen prvi korak ka ukidanju - Rešetka\nSRHC, koji je osnovan 2012. godine s ciljem da pomaže u slučaju elementarnih nepogoda i vanrednih situacija, od početka prate kontroverze, kao i optužbe, mahom sa zapada, da je reč o prikrivenom ruskom obaveštajnom centru i pokušaju da se u Srbiji uspostavi ruska vojna baza. Uporedo sa tim, javljaju se i zahtevi da SRHC bude ukinut, koji su zbog rata u Ukrajini ponovo intenzivirani.\nPoslednje poruke stigle su iz Evropskog parlamenta (EP) i to u predlogu rezolucije o Srbiji, u kojoj se od naše zemlje traži da prekine „svaku vojnu saradnju s Rusijom, poput regionalnog humanitarnog centra u Nišu“. Slični zahtevi dolaze i iz srpske opozicije, ali i pojedinaca u vladajućoj koaliciji.\nPrethodna vest Počela sa radom prva humanitarna prodavnica u Leskovcu\nSledeća vest Stigli novi gosti u Sijarinsku Banju, odmah testirani na koronu – Sastanak nadležnih o daljem funkcionisanju hotela „Gejzer“ u toku


Vesti Archives - Stranica 6 od 10 - Peštan\nProšle nedelje ugostili smo saradnike iz kompanije Sunob iz Slovačke, koji su došli sa svojim saradnicima iz drugih kompanija. Posetioci su uživali u druženju sa našim kolegama u restoranu Divljakovac, gde im je slavlje uveličao KUD Elektroporcelan iz Aranđelovca. Sledeći dan bio je rezervisan za obilazak proizvodnih pogona kompanije Peštan, gde...\nNovi Izgled, Stari Kvalitet\nProteklih meseci radili smo na unapređenju vizuelnog identiteta brenda Confluo. Tržište je prepoznalo kvalitet, inovativnost i dizajn naših slivnika, te se Confluo brend već izdvojio i pozicionirao u svetu kvalitetnih i modernih kupatilskih rešenja. Kao još jedan korak ka diferencijaciji i personalizaciji ove linije proizvoda, odlučili smo da promenimo...\nIzvođači iz Ulcinja\nU prvoj polovini godine imali smo zadovoljstvo da ugostimo 40 izvođača iz Crne Gore, uglavnom iz Ulcinja. U saradnji sa predstavnikom Expert X radnje iz Ulcinja i distributerom Matino Company, koji već godinama uspešno posluju sa nama i snabdevaju većinu izvođača, potrudili smo se da ih upoznamo sa našom...\nUspešna saradnja sa Izraelom se nastavlja\nI ove godine smo se potrudili da partnere i saradnike kompanije Di-Or Ltd iz Izraela sa kojom uspešno sarađujemo, ugostimo na najbolji mogući način. Pored formalnog dela i obilaska kompanije Peštan gosti su uživali u Aranđelovcu u hotelu Izvor i restoranu Divljakovac. Zahvaljujući ljubaznim domaćinima i specijalitetima, koji su...\nU poslednja tri meseca imali smo zadovoljstvo da ugostimo više od 200 investitora iz svih delova Srbije (Beograd, Novi Sad, Niš, Kragujevac, Čačak, Zlatibor, itd). Investitori su imali priliku da se detaljno upoznaju sa Fluenta setom, bogatom paletom Confluo slivnika i S-Line kanalizacijom, zahvaljujući detaljnim prezentacijama naših kolega iz tehničke podrške. Reč je o veoma...\n„Dani vode“ i „Vodovodni kanalizacioni sistemi“\nSajam Dani Vode – Niš Asocijacija za zaštitu i očuvanje voda Južne Srbije (WASS) organizovala je Međunarodni sajam Dani Vode u Nišu 30. i 31. maja 2018. Među tridesetak izlagača i deset stranih država posetiocima je svoje novitete predstavila i naša kompanija. Niš, odnosno hala Čair, je tih dana bio...\nPosetioci iz Češke i Slovenije\nKompanija Peštan dočekuje goste iz svih delova Evrope i sveta! Ove nedelje pripala nam je čast da ugostimo posetioce iz kompanija Triker iz Češke i IKA iz Slovenije, koji su imali prilike da obiđu celu kompaniju i upoznaju se sa proizvodnim pogonima, a ujedno i celokupnim asortimanom proizvoda, prilikom...\nPeštanovi inženjeri za budućnost\nS obzirom na stalni razvoj kompanije Peštan, u potrazi smo za novim kadrovima. Ovog puta, u saradnji sa Fakultetom inženjerskih nauka iz Kragujevca, Mašinskim i Elektronskim fakultetom iz Niša i Mašinskim fakultetom iz Beograda, održaćemo prezentacije o mogućnostima stručne prakse i zasnivanju radnog odnosa u našoj kompaniji. Peštan planira...\nNaš pokretni štand Road Show krenuo je sa obilaskom Srbije! Predstavnici naše tehničke podrške će rado razmeniti savete i iskustva sa vama i predstaviti vam proizvode kao što su S-line bešumna kanalizacija, Fluenta Set, koji čini ugradni vodokotlić, WC šolja i tipka, novi proizvod Confluo Frameless slivnik i ostali već postojeći proizvodi....\nNagrada za nastup na SEEBBE sajmu 2018\nKompanija Peštan je učestvovala na ovogodišnjem međunarodnom sajmu građevine SEEBBE u Beogradu. Prisustvovalo je više od 600 izlagača, proizvođača i distributera iz više od 20 zemalja iz regiona i sveta. SEEBBE sajam je važan poslovni dogođaj za čitavu Srbiju i bitan ambijent za predstavljanje inovacija i tehničko-tehnoloških rešenja....


Sve lekcije>\tFinansijsko prognoziranje i planiranje>\nEfikasnost finansijskog menadžmenta tesno je povezana sa prognoziranjem i programiranjem. U stručnim izvorima se navodi da najveći deo poslovnog neuspeha (30-40%) pripada greškama koje nastaju prilikom prognoziranja i programiranja. Prognoziranje i programiranje u menadžmentu je neraskidivo povezano sa donošenjem odluka, za šta je potrebno određeno vreme od same obrade informacija, njihove analize i prikazivanja pa do donošenja odluke i njenog saopštavanja i izvršavanja. Finansijsko prognoziranje ima pretplanski informativni karakter i usmereno je na mogući obim finansijskih resursa u periodu za koji se vrši prognoziranje kao i da se odrede izvori finansiranja i pravci njihovog korišćenja.\nKorišćenje prognoze i programiranja, podrazumeva pravilan izbor metoda u skladu sa ciljem prognoze, obimom i karakteristikom informacija sa kojima se raspolaže.\nKorišćenje prognoze i programiranja, podrazumeva pravilan izbor metoda u skladu sa ciljem prognoze, obimom i karakteristikom informacija sa kojima se raspolaže\nRadi povećanja verodostojnosti rezultata, ekonomski metodi se dopunjuju ekspertskim procenama. Može se koristiti i metod prognostičkog scenarija\nPisanje scenarija je metod kod koga se utvrđuje logični redosled događaja sa ciljem da se pokaže korak po korak razvijanje budućeg stanja preduzeća\nFinansijsko planiranje ima zadatak da izradi i prezentira organima upravljanja sveobuhvatni i kordinisan plan aktivnosti preduzeća i njegovih potreba za poslovnim sredstvima i izvorima finansiranja za određeni period vremena koji je izražen u monetarnoj formi.\nSvodni plan za preduzeće kao celinu ne bi trebalo da bude prost mehanički zbir pojedinačnih planova organizacionih delova preduzeća. Razni proizvodi i usluge javljaju se kao definitivni nosioci prihoda, rashoda i finansijskog rezultata, zbog čega je njihova identifikacija neizbežan postupak u pripremi svodnog finansijskog plana. Planiranje prihoda i rashoda samo po sebi nije dovoljno, preduzeće mora da planira ukupne i dodatne potrebe za poslovnim sredstvima bez kojih se planirani obim aktivnosti i željeni finansijski rezultati ne mogu realizovati. Plan tih potreba obuhvata planove ulaganja u pojedine kategorije poslovnih sredstava bilo da se radi o gotovini, potraživanjima, zalihama ili u fiksnoj imovini kao i planovi izvora iz kojih ulaganja treba da budu finansirana. Ovako shvaćen, plan potreba za poslovnim sredstvima i izvorima njihovog finansiranja ne predstavlja ništa drugo do planirani bilans stanja.\nPostoje bilansni i dinamički metodi planiranja gotovine.\nBilansni metodi podrazumevaju poznavanje informacija koje se odnose na finansijsko stanje preduzeća na početku planskog perioda, planirani obim proizvodnje, planirani obim poslovne aktivnosti sa očekivanom strukturom bilansa uspeha u istom periodu i raspodelom planiranog rezultata. Dinamički plan gotovine razradjuje se u 3 sukcesivne faze .U prvoj fazi donosi se plan primanja i izdavanja gotovine kojim se projektuju primanja i izdavanja gotovine po različitim osnovama.\nU drugoj fazi donosi se plan suficita i deficita gotovine kojom se konfrontiraju primanja i izdavanja za željene intervale i utvrđuje se deficit ili suficit gotovine krajem svakog intervala. U trećoj fazi donosi se plan finansiranja kojim se prati dinamika zaduživanja i otplate u zavisnosti od toga da li se radi o periodičnom deficitu ili suficitu gotovine.\nDinamički plan gotovine razradjuje se u tri sukcesivne faze.\nU drugoj fazi donosi se plan suficita i deficita gotovine kojom se konfrontiraju primanja i izdavanja za željene intervale i utvrdjuje se deficit ili suficit gotovine krajem svakog intervala.\nU trećoj fazi donosi se plan finansiranja kojim se prati dinamika zaduživanja i otplate u zavisnosti od toga da li se radi o periodičnom deficitu ili suficitu gotovine\nFinansijsko prognoziranje i planiranje 1\nFinansijsko prognoziranje i planiranje 2\nFinansijsko prognoziranje i planiranje 3


Dejan Petrović, Petar Jovanović, Radoslav Raković: Upravljanje projektnim rizicima, Udruženje za upravljanje projektima Srbije, Beograd, ISBN 978-86-86385-06-2, 2010, 239 strana\nKnjiga Upravljanje projektnim rizicima razmatra savremeni pristup upravljanju različitim rizicima koju mogu postojati u realizaciji projekta. Svaki projekat ima određene rizike koji mogu negativno ali i pozitivno delovati na projekat. Ova činjenica dovela je do prihvatanja činjenice da je upravljanje rizicima bitan element uspešnog upravljanja projektima.\nUpravljanje projektnim rizicima ima za cilj da identifikuje i analizira rizike projekta pre njihove pojave i obezbedi akcioni plan za delovanje tokom projekta. Ovo podrazumeva razmatranje rizičnih događaja koji mogu da se dese i zbog toga se opisuju kroz verovatnoću događaja i kroz njihov uticaj na projektne ciljeve.\nCilj knjige je da osobama koje se bave upravljanjem projektom prikaže i objasni proces upravljanja rizicima i obezbedi znanje koje mogu primenjivati u upravljanju projektnim rizicima. Knjiga je namenjena osobama koje učestvuju ili će učestvovati u upravljanju realizacijom projekata kao što su projektni menadžeri, članovi projektnog tima, osoblje koje direktno radi ili pomaže u realizaciji projekta, ali i svim ostalim zainteresovanim stranama (stejkholderima) koji se mogu naći na jednom projektu.\nU knjizi je objašnjen koncept upravljanja projektnim rizicima, kao i procesi, aktivnosti, metode i tehnike koji se koriste u upravljanju projektnim rizicima. Ovo je prvo izdanje knjige Upravljanje projektnim rizicima. U skladu sa daljim razvojem koncepta projektnog menadžmenta i upravljanja projektnim rizicima autori će sprovoditi odgovarajuća unapređenja i usklađivanja pojedinih poglavlja u knjizi.


Kurti pozvao na pridruživanje radi formiranja nove Vlade - Gorapress.net\nBrzom intervencijom vatrogasaca i savjesnih mještana ugašen požar u VraništiSaudijsko selo sa 300 bunara: Historičari vjeruju da su ih iskopali džinni za Sulejmana alejhiselam?Turski brod tone u Jadranskom moru, na njemu ostao kapetan i dio posadeLjajić: Vreme nije dobar saveznik Srbije u pogledu KosovaKrivična prijava protiv Vlade za povećanje plate\n14.06.2017. u 02:29\nKurti pozvao na pridruživanje radi formiranja nove Vlade\nKandidat pokreta Samoopredeljenje za premijera Aljbin Kurti pozvao je političke partije okupljene oko koalicije LDK-AKR i Alternativa da započnu razgovore sa Samoopredeljenjem, kako bi formirali novu Vladu Kosova.\nNa konferenciji za medije Kurti je rekao da su izbori 11. juna pokazali da gradjani žele promene, kako je rekao onemogućivši pobednickoj koaliciji PDK-AAK-Nisma stvaranje nove vlade. On je dodao da je Samoopredeljenje prema njegovom mišljenju najglasanija partija i da je spremno da vodi Vladu.\nPrema recima Kurtija, nova Vlada treba da bude Vlada promena. On je pozvao Demokratski Savez Kosova, Aliansu Novo Kosovo i Alternativu da razgovaraju sa Samoopredeljenjem oko formiranja nove Vlade. On je dodao da su političke partije koje mogu da se pridruže ovoj postizbornoj koaliciji i Nisma, manjinske partije i poslanici zasebno.\nVeselji u zvaničnoj poseti Francuskoj o liberalizaciji viza\nTači pozdravlja sporazum o imenu između Grčke i Makedonije\nKrivična prijava protiv Vlade za povećanje plate\nSputnjik: Evo ko su potencijalni novi specijalni pregovarači između Beograda i Prištine\nPosjetioci u Prizrenu se žale zbog seksualnog uznemiravanja\nGoranci traže status distrikta za opštinu Gora\nBrzom intervencijom vatrogasaca i savjesnih mještana ugašen požar u Vraništi\nUsmen Baldži: „Neka nas ramazanski ibadeti i bajramska druženja podstaknu da budemo bolji ljudi“\nDozvoljena upotreba bosanskog jezika u srbijanskoj Skupštini…\nKruševo: Limaj i Apostolova otvorili put koji povezuje Kosovo i Albaniju\nKurz zatvara džamije, a Erdogan mu poručuje: Ovo vodi ratu krsta i polumjeseca\nProbili i opljačkali džamiju u Prištini, napravili haos\nMessi oduševio svijet: Ne mogu da igram fudbal protiv ljudi koji ubijaju nedužnu palestinsku djecu


„FIN RACING TEAM“ na sajmu autokomponentistike u Kragujevcu - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac „FIN RACING TEAM“ na sajmu autokomponentistike u Kragujevcu\n„FIN RACING TEAM“ na sajmu autokomponentistike u Kragujevcu\npetak, 10 maj 2013 05:26\nU Kragujevcu 14. i 15. maja od 10-18h biće održan Četvrti međunarodni sajam proizvođača autodelova jugoistočne Evrope-SEE Auto Compo Net 2013, na kome će učestvovati više od 100 izlagača.\nNakon svog osnivanja, decembra 2012. godine, projekat „FIN RACING TEAM“ je dobio zvaničnu podršku Fakulteta inženjerskih nauka u martu 2013. godine.Projekat je nakon par meseci ostvario veliki napredak, zahvaljujući odličnoj organizaciji tima, stručne podrške profesora sa fakulteta i velike angažovanosti samih studenata sa svih smerova i godina. Zahvaljujući tome stupili smo u kontakt sa Regionalnom privrednom komorom, i u saradnji sa njima dobili smo mesto na ovom prestižnom sajmu. Na štandu „Regionalnog klastera IKT“ biće izložena maketa rama formule i prezentovan naš dosadašnji rad.\nRealizacija ovog projekta predstavlja bitan korak u izgradnji reputacijei ključ za otvaranje novih projekata na našem Univerzitetu. Apelujemo na studente Univerziteta u Kragujevcu i profesore da dodju na sajam i posete nas u što većem broju i saznaju nešto više o samom projektu.\nViše informacija možete videti na sajtu :\nProject leader, Miroslav Milojević\nPR and marketing team leader, Milan Novaković


Mirjana Božović - Blic Online\nLUKSUZ NA SVE STRANE Bila je prva mis Srbije, a onda se udala za 22 GODINE STARIJEG KONTROVERZNOG BIZNISMENA i povukla iz javnosti\nSećate li se nekadašnje misice, lepotice i učesnice rijalitija "Farma" Mirjane Božović? Mirjana je bila prva zvanična mis Srbije i predstavljala je našu zemlju na izboru za mis sveta 2007. godine u Kini.\nMira i Vlada više ne kriju ljubav\nMisica Mirjana Božović i voditelj Vlada Stanojević prvi put su se kao par pojavili u javnosti u sredu uveče na VIP žurki povodom otvaranja luksuzne terase i hotela „Vila Jelena“ na Dedinju. Mira i Vlada su se zajedno sa poznatim ličnostima zabavljali do zore na divno uređenoj terasi.\nNerazdvojni Mirjana i Vlada\nPo svemu sudeći na pomolu je nova ljubav u „Farmi”. Od kada je u ponedeljak stupio na poznato imanje u Barajevu, voditelj emisije „City” Vlada Stanojević uspeo je da zaintrigira misicu Mirjanu Božović koja se ne odvaja od njega.\nMis Srbije Mirjana Božović će graditi mostove\nPrva misica Srbije Mirjana Božović, koja je ponela lentu najlepše 2007. godine, sada se nalazi na „Farmi”, gde se pre svega izdvaja po svojoj lepoti. Ipak, iako je svesna da je lepa, Mirjana ne voli kada je neko gleda samo u tom svetlu, već vredno studira i radi kako bi jednog dana postala građevinac - do kraja fakulteta ostalo joj je još nekoliko ispita, a onda je čeka zvanje građevinskog inženjera čija su specijalnost mostovi.


Pretnja od određenog događaja i dalje postoji, čak i ako su svi razumni koraci preduzeti od strane preduzeća u cilju otkrivanja, sprečavanja i smanjenja pretnji. Kada nastane pretnja od određenog događaja, preduzeće mora da:\nDetektuje događaj u najranijoj mogućoj fazi / prilika,\nBude u stanju da odgovori na događaj blagovremeno;\nEskalira pitanje na odgovarajućem nivou za akcije, informacije ili odluke;\nRazvije i primeni korektivne mere;\nIzvuče pouke od incidenta kroz formalni proces revizije i preduzme odgovarajuće mere za sprečavanje takvih incidenata u budućnosti.\nBezbednosna organizacija mora da ima alate i formalne procese za izveštavanje, snimanje, istraživanje i analizu incidenata, razvijanje odgovora na incidente, i razrađene mere za prevenciju budućih dešavanja.\nKorporativni proces će:\nObezbediti izveštavanje o događaju višem nivou menadžmenta kako bi se osiguralo da se kritične odluke donose blagovremeno;\nObezbediti preduzimanje odgovarajućih mera za rešavanje konkretnog incidenta;\nObezbediti razvijanje procesa ili alata da se spreči (ili bar ublaži) svaki budući sličan događaj;\nObezbediti analizu događaja i utvrđivanje potreba za novim promenama, ili novim politikama, procesima i / ili odgovornostima; i\nObezbediti procenu ukupnog uticaja pojave na pojedine segmente poslovanja, ili ukupnu procenu pretnji i rizika, i ponovno ocenjivanje planova kontinuiteta poslovanja i bezbednosnih mera.\nKljučni menadžment timovi, osoblje sektora za korporativnu bezbednost.


Džordž Flojd (George Floyd) koji je preminuo nakon privđenja u Mineapolisu, bio je ranije pozitivan na korona virusa, pokazala je autopsija njegovog tela, ali infekcija nije navedena kao činilac koji je uticao na njegovu smrt, javio je Rojters.\nU izveštaju se precizira da je Flojd, čija je smrt izazvala građanske nemire u Sjedinjenim Američkim Državama, na COVID-19 bio pozitivan i 3. aprila, dakle gotovo osam nedelja pre smrti.\nDok ga bivši ministar odbrane optužuje, Trump odgovara: 'Imao sam čast da te otpustim'\nGlavni tužilac Minesote Kit Elison preinačio je optužnicu protiv otpuštenog policajca iz Mineapolisa Dereka Šovina, koji je tokom privđenja Flojdu držao koleno na vratu iako je govorio da ne može da diše na ubistvo drugog stepena. Takođe je podigao optužnicu i protiv preostale trojice otpuštenih policajaca koji su učestvovali u hapšenju, prenosi Glas Amerike.\nObdukciju na telu Džordža Flojda radio je i nezavisni patlog koga je angažovala porodaica žrtve, a prema tom nalazu, koji je objavljen 1. juna, Flojd je umro od asfiksije (nedostatka kiseonika), odnonso, kako su rekli medickinski inspektori koji su obavili obdukciju, „usled kompresije na vratu i leđima od strane policajaca iz Mineapolisa“.


Karel Fabricijus - Češljugar Istaknut\nNa slici je prikazan češljugar u prirodnoj veličini na vrhu plave kutije za hranu sa poklopcem, zatvorene sa dva drvena poluprstena pričvršćena za zid. On je smešten na gornjem prstenu, za koji je njegova noga pričvršćena tankim lancem. Prikazan u profilu, okreće se posmatraču sa upozoravajućim, budnim izrazom. Karel Fabricijus koristi minimum brzih poteza četkice kako bi prikazao spušteno telo češljugara sa žutim, crnim i braon perjem uz kremasti zid. Takva stručna manipulacija bojom da bi se sugerisala forma i tekstura je verovatno usvojena od Rembranta van Rajna, kod koga je studirao. Svetlost i senka su prenete suptilnim tonovima kako bi se stvorio trodimenzionalni efekat. Takođe, se koristi optička varka kako bi slika izgledala stvarno, kao da je okačena u kuhinji, malo iznad nivoa očiju, gde su Holanđani često čuvali češljugare kao kućne ljubimce.\nViše iz ove kategorije « Rafael Santi - Madona sa češljugarom\tDora Mar - Pejzaž »\nVi ste ovde: Home Paleta Karel Fabricijus - Češljugar


Azijska banka za infrastrukturne investicije - Sputnjik Srbija\nAzijska banka za infrastrukturne investicije\nRusija ratifikovala sporazum o formiranju Azijske banke za infrastrukturne investicije\nRusija je ratifikovala sporazum o formiranju Azijske banke za infrastrukturne investicije.\nRusija ima treći najveći udeo u Azijskoj banci\nNakon Kine i Indije, Rusija ima najveći udeo u vlasništvu Azijske banke za infrastrukturne investicije, sa 5,92 odsto glasova u upravnim telima. Kina i Indija imaju 20,06 odsto, odnosno 7,5 odsto, prenosi agencija Sinhua.\nKina može dobiti pravo veta u Azijskoj banci\nKina bi mogla dobiti pravo veta u Azijskoj banci za infrastrukturne investicije, koja se stvara na njenu inicijativu. Kako piše list „Jomijuri“, predstavnici 57 zemalja-osnivača banke okupiće se 29. juna u Pekingu kako bi potpisali sporazum o početku rada ove organizacije do kraja godine.\nNa pomolu bankarski rat u Aziji\nAzijska infrastrukturna i investiciona banka počeće da radi do kraja godine, poručili su osnivači banke nakon trodnevnog zasedanja u Singapuru. Japan i SAD su od početka zabrinuti zbog planova Pekinga da osnuje AIIB, ocenjujući da bi ta institucija mogla da postane ozbiljan konkurent Svetskoj banci i Azijskoj razvojnoj banci.\nEvroazijski savez neće ličiti na EU. Novi put svile može kardinalno da promeni geopolitičku sliku sveta.\nSAD ne planiraju da se pridružuju Azijskoj banci\nSAD ne nameravaju da se pridruže Azijskoj banci za infrastrukturne investicije (ABII), izjavio je novinarima u sredu zamenik pres-sekretara Bele kuće Erik Šulc.\nBez obzira na prednosti Azijske banke za infrastrukturne investicije (ABII), čije osnivanje je inicirao Peking, vlasti SAD nastavljaju da se protive ovom projektu, piše laureat Nobelove nagrade za ekonomiju profesor Kolumbijskog univerziteta Džozef Stiglic u svom članku u časopisu „Prodžekt sindikat“.\nJoš pet zemalja se pridružilo Azijskoj banci za infrastrukturne investicije\nPostojeće zemlje–osnivači Azijske banke za infrastrukturne investicije odobrile su zahteve Brazila, Gruzije, Finske, Danske i Holandije da se pridruže banci sa pravima zemalja-osnivača, saopštilo je Ministarstvo finansija Kine.


Očekuje se odgovor Irana na prijedlog IAEA\nSjedište IAEA u Beču\nIran će danas odgovoriti na prijedlog IAEA koji predviđa da se dio iranskog slabije obogaćenog uranijuma prebaci u inostranstvo kako bi dobio gorivo za reaktor u Teheranu, ali će tražiti promjene predloženog sporazuma, navodi agencija Mehr.\nIranski pregovarač za nuklearna pitanja Ali Asgar Sultanija sastaće se danas u Beču sa direktorom Međunarodne agencije za atomsku energiju Mohamedom Elbaradejom i tada će dati odgovor Irana, prenosi agencija Mehr.\nPozivajući se na nezvanične izvore, agencija precizira da će Teheran prihvatiti okvirno sporazum, ali da će predložiti neke promjene u tekstu prijedloga sporazuma.\nOvu informaciju objavila je i iranska televizijska stanica na arapskom jeziku Al Alam.\nDirektor IAEA Mohamed Elbaradej predstavio je 21. oktobra na pregovorima u Beču predstavnicima Rusije, SAD, Francuske i Irana prijedlog sporazuma koji su odobrili Vašington, Moskva i Pariz dok je Teheran zatražio dodatnih nekoliko dana kako bi odgovorio.\nPrema prijedlogu sporazuma, Iran bi do kraja 2009. godine trebalo da u inostranstvo pošalje 1200 kilograma uranijuma obogaćenog manje od pet odsto koji bi u Rusiji bio obogaćen do 19,75 odsto a u Francuskoj prerađen za potrebe reaktora u Teheranu.\nViše iranskih zvaničnika odbacilo je mogućnost da se ta količina uranijuma šalje u inostranstvo. Iran trenutno ima u skladištu 1 500 kilograma slabije obogaćenog uranijuma.


Tramp oštro po Obami: "Najgori predsednik u istoriji naše zemlje!"\nTramp oštro po Obami: „Najgori predsednik u istoriji naše zemlje!“\nM. D. 4. avgusta 2016. 08:00\nDonald Tramp opisao je vreme Baraka Obame u Beloj kući kao „katastrofu“, nakon što je američki predsednik rekao da Tramp ne bi bio dobar naslednik.\n„Bio je slabić, bez ikakvog učinka“, rekao je republički kandidat Tramp u intervjuu televiziji Foks, prenosi BBC.\nObama je ranije izjavio da Tramp nije kvalifikovan za predsednika SAD-a i upitao se zašto ga republikanci podržavaju.\nFrancuski predsednik Fransoa Oland priključio se kritikama rekavši da američki magnat izaziva kod ljudi „osećaj mučnine“. Po njegovim rečima, Trampova pobeda na predsedničkim izborima u novembru mogla bi politiku širom sveta da učini konzervativnijom.\nTramp je u intervjuu rekao da je Obama „možda bio najgori predsednik u istoriji naše zemlje“ i utvrdio da o spoljnoj politici „zna više od njega“.\n„Pogledajte samo Ukrajinu. On priča o Ukrajini i o tome kako je oštar prema Rusiji. A oni su u međuvremenu uzeli Krim“, rekao je Tramp, ranije kritikovan da podržava rusko spajanje ukrajinskog poluostrva.\nBarak Obama je napao Trampa rekavši da je „strašno nepripremljen“ za američkog predsednika i pozvao republikanske čelnike da mu otkažu podršku. Podsetio je na sporne Trampove izjave o roditeljima američkog narednika, muslimana koji je poginuo u borbi, koji su bili gosti na demokratskoj konvenciji na kojoj je Hilari Klinton prošle nedelje potvrđena za predsedničku kandidatkinju.\nTramp je odmah nakon Obamine kritike uzvratio da je njegova demokratska rivalka Klinton vodila politike koje su naštetile sigurnosti zemlje i američkim radnicima.\n„Hilari je dokazala da je neprikladna za rad u bilo kojoj vladi“, rekao je tada Tramp.\nbarak obamaDonald Tramp


Nova web platforma eKonsultacije paziti će šta radi NVO - Akta.ba\n15.12.2018. 11:38 / Izvor: Akta.ba\nMinistarstvo pravde BiH u prethodne tri godine uložilo je znatne napore kako bi unaprijedio sistem transparentnosti, saradnje i otvorenosti prema građanima i organizacijama civilnog društva. Kruna tih napora su web portali „eRegistar udruženja i fondacija Ministarstva pravde BiH“, „Zbirni e-registar udruženja i fondacija u BiH“, i eKonsultacije, koje su razvijene uz ekspertnu podršku projekta "Izgradnja kapaciteta institucija vlasti za učestvovanje u dijalogu sa civilnim društvom“ (CBGI) finasiranog od strane EU.\nNa prezentaciji projekta ministar pravde BiH Josip Grubeša pojasnio je da je u BiH moguće registrovati udruženje ili fondaciju kod 18 različitih institucija i da tri osobe mogu registrovati jedno te isto na 18 različitih adresa, zbog čega je BiH bila na sivoj listi MONEYWALL-a za pranje novca i financiranja terorizma.\n"To je davalo prostora za različite zloupotrebe kroz nevladine organizacije i ovakav registar će maksimalno smanjiti moguće zloupotrebe u radu nevladinog sektora", istakao je Grubeša.\nNadležna tijela vlasti imat će sada bolju kontrolu nad radom udruženja, fondacija i drugih neprofitnih organizacija u Bosni i Hercegovini, posebno kada je riječ o dodjeli i upotrebi proračunskih i donatorskih sredstava za financiranje različitih programa i projekata ovih organizacija, kao i postupanja sukladno odredbama Zakona o sprječavanju pranja novca i financiranju terorizma.,\nŠef Delegacije EU i specijalni predstavnik EU u Bosni i Hercegovini ambasador Lars-Gunnar Wigemark rekao je da platforma za konsultacije javnog i nevladinog sektora sadrži i dva registra nevladinih organizacija, koji će biti korisni za sve uključene. Dodao je da bi upotreba moderne tehnologije za komunikaciju i konsultacije trebala unaprijediti položaj nevladinog sektora, iz kojeg trenutno tvrde da nisu dovoljno zastupljeni kod kreiranja politika.\nIzražena je nada da će predstavnici vlasti u Federaciji BiH i Republike Srpske prepoznati vrijednost web platformi, te se uključiti u dijalog sa građanima i predstavnicima civilnog društva.


Otvoren rekonstruisani Mauzolej na Lovćenu\nPremijer Milo Đukanović otvorio je danas rekonstruisani Mauzolej na Lovćenu, ocijenivši da je to jedinstven spomenik crnogorske i evropske kulturne baštine.\nKoordinacioni odbor za organizaciju proslave 200 godina od rođenja Petra Drugog Petrovića Njegoša, organizovao je danas na Lovćenu svečanost povodom rekonstrukcije Njegoševog mauzoleja.\nĐukanović je na Lovćenu kazao da se nastavlja nerazumijevanje i zlonamjerno tumačenje Njegoša, navodeći da bi „neki mitomani i propovjednici mržnje“ htjeli u Njegošu da nađu duhovnog oca i predvodnika.\nOn je naveo da Njegoš nije bio pjesnik genocida, niti inspirator zločina.\n„On nije pozivao u borbu protiv bilo kojeg naroda, već u borbu za slobodu. A borba za slobodu nacije 19. vijeka ne može biti isto što i nasilje nad nedužnim ljudima u vijeku iza nas“, rekao je Đukanović.\nOn je kazao da su sami Crnogorci pokazali da su najbolje razumjeli Njegoša, opredjeljujući se za harmonični suživot sa Muslimanima u Crnoj Gori, nakon Berlinskog kongresa.\n„Neljudi i zločinci, koji su ubijali nedužne ljude u 20. vijeku, i širili međunacionalnu i međuvjersku mržnju, u krvavom raspadu jugoslovenskog društva, nijesu i ne mogu biti sljedbenici Njegoševi“, dodao je Đukanović.


NEOPHODNA SISTEMSKA RJEŠENJA: Trebinjsko zdravstvo Poreskoj upravi duguje više od 6 miliona KM - ISTOK - www.istokrs.com | Vijesti iz Istočne Hercegovine\nHome /Društvo, Ekonomija, Trebinje/NEOPHODNA SISTEMSKA RJEŠENJA: Trebinjsko zdravstvo Poreskoj upravi duguje više od 6 miliona KM\nKlinički centri, bolnice i domovi zdravlja, njih 67, samo Poreskoj upravi RS duguju 161,2 miliona KM, piše poslovni portal Kapital.ba.\nDvije trebinjske zdravstvene ustanove – Bolnica i Dom zdravlja Trebinje ukupno duguju 6,1 milion KM. Postojeća dugovanja ne opterećuju poslovanja ni jedne ni druge trebinjske zdravstvene ustanove tvrde direktori Bolnice i Doma zdravlja, a za trajno rješavanje ovog duga potrebno je stabilnosti finansijskih tokova, odnosno priliva novca, ali i donošenja niza zakonskih mjera.\nVaso Mijanović, direktor Bolnice Trebinje, ne negira dugovanje od 3,3 miliona KM.\n„Situacija u zdravstvenom sistemu RS je izuzetno teška. Fond zdravstvenog osiguranja RS je na početku godine, a s obzirom na slabiji priliv finansijskih sredstava, ponudio ugovore koji nisu dovoljni da se pokrije tekuće poslovanje, mi smo prinuđeni da iz godine u godinu negativno poslujemo. To se održava na neredovno ispunjavanje poreskih obaveza, odnosno uplate poreza i doprinosa. U izboru između osnovnog procesa rada, tj. pružanja zdravstvenih usluga i plaćanja poreza i doprinosa, mi se odlučujemo održimo zdravstvene usluge na najvišem mogućem nivou. To je veliki problem koji će zahtjevati sistemsko rješenje“, kaže Mijanović.\nOn izražava nadu da će Bolnica u ovoj godini uspjeti da se izbori sa ovim problemima, odnosno da neće biti blokada od strane dobavljača ili Poreske uprave RS.\nBranka Drašković, direktor trebinjskog Doma zdravlja, ističe da je iznos od 2,8 miliona dug naslijeđen iz proteklog perioda, odnosno do trenutka stupanja na dužnost novog menadžmenta ove zdravstvene ustanove.\n„U toku 2017. godine Dom zdravlja je uspio da redovno izmiri sve tekuće obaveza prema Poreskoj upravi RS. Plate i sve naknade prema radnicima su redovno izmirivane i trudićemo da i u 2018. godini nastavimo sa visokim nivoom pružanja zdravstvenih usluga“, kaže Draškovićeva.\nPrema podacima Poreske uprave, zaključno sa 31. decembrom prošle godine, najveći dužnik je Univerzitetski klinički centar RS sa dugovanjem od 49,8 miliona KM.\nMeđutim, UKC ima i svježije podatke, pa su 23. januara dospjele poreske obaveze, ali i reprogrami dostigli cifru od 50,8 miliona KM – milion više nego samo 23 dana ranije.\nDrugi po redu na listi dužnika je Klinički centar Istočno Sarajevo kojem je „omča oko vrata“ dug težak više od 26 miliona KM.\nMeđu bolnicama svakako prednjači dobojska „Sveti apostol Luka“, kojoj su poreznici zaveli dug od čak 15,5 miliona KM, dok Bolnica Istočna Ilidža duguje 9,2 miliona KM, Univerzitetska bolnica Foča – 7,7 miliona, bijeljinski „Sveti Vračevi“ – 7,1 milion te Opšta bolnica Gradiška – oko 6,6 miliona KM.


Šarović se ogradio od Vukanovića - Glas Srpske\nŠarović se ogradio od Vukanovića\nŽeljka Domazet 11.10.2019 00:12\nSARAJEVO - Predsjednik SDS-a Mirko Šarović izjavio je juče da ova stranka u svom programu i politici ima jasno određenje u vezi sa pitanjem Srpske pravoslavne crkve i njenih velikodostojnika i da se svaki član ove stranke toga treba pridržavati.\nNa pitanje kako komentariše uvrede koje su članovi ove stranke Dragan Mektić i Nebojša Vukanović uputili na račun Njegove svetosti patrijarha Irineja, Šarović je rekao novinarima u Sarajevu da se sa takvim stavovima apsolutno ne slaže. On je izjavio da za komentar Mektića nije čuo, a da Vukanović nije član SDS-a.\n- Vukanović ima svoju posebnu političku organizaciju, ali jeste sa nama u koaliciji u Narodnoj skupštini Republike Srpske. Ipak, ja se sa njegovim stavovima u vezi sa ovim pitanjem apsolutno ne slažem. SDS ima drugačiji stav i odnos prema Srpskoj pravoslavnoj crkvi, njenim velikodostojnicama i patrijarhu Irineju - naglasio je Šarović.\nVukanović je u tekstu pod naslovom “Raskolnik i Juda srpski u mantiji” iznio niz uvreda na račun patrijarha Irineja, dok je Mektić na svom tviter nalogu napisao da je srpski patrijarh “nula”\nVukanovićeve i Mektićeve istupe osudili su i drugi članovi SDS-a. Član Glavnog odbora Milovan Bjelica smatra da su uvrede pojedinih zvaničnika ove stranke na račun patrijarha Irineja, a potom i na njega odraz nedostatka političke kulture i obrazovanja. Dragan Mektić, s druge strane za Bjelicu rekao da je “najveća bruka SDS-a”.\nŠef Kluba poslanika SDS-a u Narodnoj skupštini Republike Srpske Miladin Stanić rekao je juče da se ograđuje od izjava stranačkog kolege Dragana Mektića i poslanika ove stranke Nebojše Vukanovića.\n- Podanik sam moje crkve i naroda, poštujem hijerarhiju u Srpskoj pravoslavnoj crkvi i ovo je za mene svetinja - kaže Stanić.\nMazalica: Izgubiće još 50.000 glasova\nZamjenik šefa Kluba poslanika SNSD-a u Narodnoj skupštini Republike Srpske Srđan Mazalica rekao je da uvredljive izjave kadrova SDS-a Dragana Mektića i Nebojše Vukanovića o Njegovoj svetosti patrijarhu srpskom Irineju pokazuju da toj stranci ništa nije sveto.\nMazalica je rekao da se to dešava prema principu “ko srpskom članu Predsjedništva BiH Miloradu Dodiku uruči neko priznanje, odmah ne valja, pa bio on i patrijarh”.\n- Do sada su uvredama častili vladiku Grigorija, Emira Kusturicu, Vladimira Putina i takvo ponašanje vodi SDS ka tome da do sljedećih opštih izbora izgubi još 50.000 glasova, koliko su izgubili na prošlim - rekao je Mazalica.


Devet mrtvih u napadu Izraela na humanitarce | Mondo Portal\nDevet mrtvih u napadu Izraela na humanitarce\n1. jun, 01:49\nDevet mrtvih u napadu Izraela na humanitarce 0 Podeli Podeli na facebook Podeli na twitter Podeli na viber Pošalji na mail\n31.05.2010. / 09:57 21:59\nIzraelski zvaničnici saopštili večeras da je devet putnika poginulo, a oko 30 ranjeno prilikom jutrošnjeg upada izraelskih komandosa na konvoj brodova koji su nosili pomoć za pojas Gaze. Hitna sednica Saveta bezbednosti i žestoke rekacije širom sveta.\nIzraelski izvori su tokom dana dali različite informacije o broju poginulih, najpre su naveli da je ubijeno 10 ljudi, kasnije su javili o 19 mrtvih, a konačan bilans je objavljen kada je svih šest brodova pristalo u izraelsku luku Ašdod, na jugu zemlje.\nPropalestinski aktivisti, koji su bili na brodovima, rekli su da su vojnici otvorili vatru bez provokacija, dok vojnici tvrde da su ih udarali palicama i ubadani noževima, pa i pucali na njih iz pištolja otetih od vojnika, i ranili šestoricu.\nOrganizatori konvoja porekli su izraelske tvrdnje, a Arafat Sukri iz Pokreta slobodna Gaza kazao je da su ljudi na brodovima javili telefonom da su doleteli izraelski helikopteri.\n"Onda smo čuli vrisku, viku pucnjavu svuda", rekao je on, istakavši da su irzaelske tvrdnje da su aktivsti imali oružje "jeftina propaganda".\nNasilno preuzimanje kontrole nad brodovima u međunarodnim vodama, oko 60 kilometara od izraelske obale Sredozemnog mora, nanelo je još jedan udarac međunarodnom ugledu Izraela, konstatuje agencija AP.\nIzraelski premijer Benjamin Netanijahu je izrazio žaljenje zbog žrtava, ali je rekao da vojnici imaju pravo na samoodbranu.\n"Bilo je čak izveštaja o pucnjavi i naši vojnci su morali da se brane, da brane svoje živote ili bi bili ubijeni", rekao je Netanijahu, koji je bio primoran da skrati posetu Kanadi. On je otkazao za sutra zakazan sastanak sa američkim predsednikom Barakom Obamom, kako bi mogao da se bavi nastalom krizom.\nU međuvremenu stižu međunarodne osude zbog gubitka života, a UN održava vanrednu sednicu na kojoj će se razmatrati rezolucija za osudu operacije. Obama je izrazio duboko žaljenje zbog upada na brodove, naglasivši važnost saznanja o činjenicima i u okolnostima incidenta.\nMeđunarodni aktivisti su plovili u pojas Gaze ne samo da predaju 10.000 tona pomoći, već i da skrenu pažnju na blokadu uvedenu pre nepune tri godinne, kada je Hamas silom preuzeo kontrolu nad teritorijom gde živi 1,5 miliona Palestinaca. Flotila je krenula iz međunarodnih voda Kipra u nedelju i bilo je planirano da stigne u pojas Gaze danas popodne.\nDo večeras je izraelsku luku Ašdod prinudno uplovilo svih šest brodova, a poslednji je bio feribot "Mavi Marmara", pod turskom zastavom, na kome je bilo najviše putnika i najžešćih sukoba.\nHelikopteri su evakuisali ranjene u izraelske bolnice širom zemlje, a šesnaest putnika je pritvoreno jer se nisu identifikovali, rekao je portparol izraelske policije Miki Rozenfeld.\nNa konferenciji za novinare u Tel Avivu načelnik izraelskog Generalštaba i komandant mornarice rekli su da je nasilja bilo najviše na feribotu na kome je bilo 600, od ukupno 700 aktivista.\nLider Hamasa u pojasu Gaze Ismail Hanije označio je izraelski napad brutalnim i pozvao generalnog sekretar UN Ban Ki-muna da interveniše, dok je paletinski predsednik Mahmud Abas ocenio da je to bio masakr i proglasio trodnevnu žalost.\nNa palestinskim teritorijma i arapskim gradovima u Izraelu Palestinci su protestovali zbog žrtava i načina na koji su brodovi zaustavljeni.\nTurska je oštro protestovala protiv izraelske vojne akcije i povukla svog ambasadora iz Izraela.\n"Izrael je izgubio sav legitimitet posle ovog napada", izjavio je večeras šef turske diplomatije Ahmet Davutoglu na vanrednoj sednici Saveta bezbednosti UN.\n"Država koja počini ovakve zločine gubi svaki legitimitet u međunarodnoj zajednici", rekao je Davutoglu.\nOn je dodao da je reč o "ubistvu koje je počinila država" i da za to nema opravdanja.\n"Izrael će morati da snosi posledice za svoje ponašanje", ističe se u saopštenju koje je izdalo Ministarstvo spoljnih poslova u Ankari.\nMinistarstvo je hitno pozvalo na razgovor ambasadora Izraela u Ankari.\nIzrael je unapred apelovao na konvoj da ne pokušava da probije blokadu, nudeći da se deo pomoći za pojas Gaze prebaci iz izraelske luke kopnom u to područje.\nJedan od organizatora bila je IHH Islamska humanitarna grupa sa sedištem u Istanbulu.\nIzrael je do sada pustio brodove pet puta da prođu do pojasa Gaze. Ovo je bio deveti i najveći konvoj i prvi čije je putovanje završno krvoprolićem.\nIzrael ne dopušta brodovima da probiju blokadu pojasa Gaze od tronedeljne ofanzive na ciljeve Hamasa započete krajem 2008. godine.\nEvropska unija zatražila je pokretanje istrage i zatražila od Izraela da dozvoli slobodan prolaz humanitarne pomoći u pojas Gaze.\n"Visoki predstavnik Ketrin Ešton izrazila je duboko žaljenje zbog vesti o gubitku života i nasilju i uputila saučešće porodicama poginulih i povređenih", saopšteno je iz njenog kabineta.\nU ime Evropske unije, Eštonova poziva na hitno, održivo i bezuslovno otvaranje protoka humanitarne pomoći, proizvoda i ljudi u i iz pojasa Gaze, navedeno je u saopštenju.\nMeđu putnicima i dobitnica Nobelove nagrade za mir Mairead Korgan Magvir iz Severne Irske, evropski poslanici i jedan preživeli u holokaustu.\nZamenik izraelskog ministra spoljnih poslova Dani Ajalon izjavio je da su organizatori konvoja brodova za pomoć pojasu Gaze povezani s terorističkim organizacijama, poput Hamasa i Al Kaide, nazvavši slanje pomoći nasilnim i provokativnim pokušajem da se probije blokada uvedena prema tom palestinskom području.\nVisoka komesarka Ujedinjenih nacija za ljudska prava Navi Pilaj u Ženevi je izjavila da je "šokirana" napadom izraelske vojske na "humanitarnu misiju".\nSirija je zatražila hitan sastanak Arapske lige da bi se raspravljalo o onome što je ona opisala kao agresiju na međunarodne brodove koji su nosili pomoć pojasu Gaze.\nIranski predsednik Mahmud Ahmadinežad osudio je izraelski prepad na humanitarni konvoj brodova koji su nosili pomoć pojasu Gaze, ocenivši da je to "nehumani akt" cionističkog režima koji će doprineti "nestanku" Izraela.\nViše stotina Arapa protestovalo je danas u Nazaretu zbog izraelskog napada na brodove sa humanitarnom pomoći za Gazu, a za sutra su najavljeni generalni štrajk i protesti širom Izraela.\nNa univerzitetu u Haifi oko 150 arapskih studenata protestovalo je zbog napada i oni su se sukobili sa svojim jevrejskim kolegama, rekao je agenciji Frans pres portparol policije Miki Rozenfeld.\nPolicija je danas podigla nivo bezbednosti u Izraelu zbog "eventualnih nemira". Veći broj policajaca raspoređen je u istočnom delu Jerusalima, kao i u Jafi i luci Ašdod u kojoj se očekuje dolazak humanitarnog konvoja pod pratnjom vojske, precizirao je Rozenfeld.\nVeliki broj zemalja je zatražio od izraelskih ambasadora objašnjenje: Francuska, Egipat, Jordan, Austrija, Grčka, Irska, Švedska, Norveška, Danska, Belgija, Austrija, Španija.\nU više zemalja su održani protesti, a u Istanbulu se okupilo gotovo 10.000 ljudi.\nNekoliko stotina studenata poreklom iz Palestine i Turske organizovalo je danas u Sarajevu mirnu protestnu poborku kojom su izrazili negodovanje zbog jutrošnjeg izraelskog napada na konvoj brodova sa humanitarnom pomoći za pojas Gaze.\nZbog izraelskog napada na humanitarni konvoj danas su oštro reagovali članovi Predsedništva BiH Haris Silajdžić i Željko Komšić.\nIspred izraelske ambasade u Atini okupilo se oko 2.500 demonstranata, koji su uzvikivali "Dalje ruke od Gaze". Policija je ispalila suzavac, kada je nekoliko desetina demonstranata pokušalo da probije policijski kordon ispred ambasade.\nViše hiljada pristalica sveštenika Moktade al Sadra, antiameričke orijentacije, izašlo je danas na ulice Bagdada, protestvujući zbog ubistva propalestinskih aktivista za šta su odgovorni izraelski komandosi.


ODLUČENO: RIJALITI PROGRAMIMA OSTAJE DOZVOLA ZA DNEVNO EMITOVANJE - Jefimija TV, Kruševac\nUmesto pravilnika na sednici Saveta REM-a usvojena je odluka da službe regulatora urade nadzor nad takvom vrstom programa koji se trenutno prikazuju, navodi se u saopštenju UNS-a, prenosi RTS.\nbe REM-a koja konstatuje da se nijedan programski sadržaj ne može unapred smatrati štetnim po razvoj maloletnika” i da “impresionistički i voluntaristički” pristup vodi ka “cenzuri i logičnom apsurdu”.\n“Donošenjem pravilnika o ograničenju emitovanja rijalitija bez zakonske osnove i obrazloženja koje bi moralo da se zasniva na detaljnoj analizi, uvodi nas u pravne probleme. Obrazloženje mora biti zasnivano na činjenicama, a ne ličnim afinitetima, animozitetima”, rekla je Jankovićeva.\nIznela je predlog da se trenutno ne nastavlja procedura donošenja pravilnika i da umesto toga služba REM-a uradi nadzor nad rijalitijima koji se trenutno prikazuju, kao i da ih “strogo propusti kroz prizmu pravilnika o zaštiti maloletnika i ljudskog dostojanstva”.\nSa ovakvim predlogom bio je saglasan i Radoje Kujović koji je rekao da se time ne gubi na vremenu u regulisanju ovakvog programa. “Pravilnici koji regulišu ovu oblast postoje. Unapred davanja primata predlogu za koji je glasalo pet članova Saveta REM-a nije potpuno sagledavanje ove materije”, rekao je Kujović.\n“Ako ćemo ponovo da otvaramo pitanje da li je potrebno da se rijaliti programi prisilnog okruženja izmeste iz dnevnog programa u noćni, šta smo mi uradili? Imali smo i pravilnik i zakon, ali očigledno da se ovi propisi nisu primenjivali u zaštiti maloletnika. Nemamo prava da promovišemo tu vrste kulture”, rekla je Popovićeva.\nČlan Saveta REM-a Aleksandar Vitković, koji na prethodnoj sednici nije prisustvovao, tvrdi da rijaliti programi treba da pređu u noćni termin ali da, ako već postoje akti koji regulišu tu oblast, ne treba da se donosi “sasvim novi” pravilnik.\nEKSPLOZIJA U “KRUŠIKU”, POGINUO INŽENJER


Završena rasprava, nastavak sednice u ponedeljak :: emg.rs:: Sve najnovije ekonomske vesti i vesti dana - Srbija, region, svet\nZavršena rasprava, nastavak sednice u ponedeljak\n15. jul 2010. | 16:08\nSkupština Srbije završila je danas raspravu o izmenama Zakona o bezbednosti saobraćaja na putevima kojima je predloženo uvođenje alternativne novčane kazne za teže saobraćajne prekršaje za koje je bila predviđena isključivo kazna od 15 do 45 dana zatvora.\nU raspravi o predloženim izmenama zakona, poslanica Srpske radikalne stranke (SRS) Vjerica Radeta rekla je da predložena rešenja izjednačavaju siromašne koji neznatno prekorače brzinu sa onima koji, kako je navela, inače ne poštuju zakon i "divljaju" po ulici.\nPrema njenim rečima, onaj ko neznatno prekorači ograničenje brzine i ne zarađuje mnogo, ne može da plati kaznu i ići će u zatvor, a neko ko vozi 160 kilometara na sat umesto 60 i "briga ga za zakon", platiće kaznu jer ima novac i nastaviće tako da vozi.\nPovodom predloženog uvođenja alternativne novčane kazne za teže saobraćajne prekršaje, poslanik Srpske napredne stranke Mićo Rogović rekao je da je za tu stranku neobjašnjivo to što će bahati vozači moći da sa 120.000, 150.000 dinara praktično kupe slobodu.\nRogović je rekao da je SNS predložio da se to rešenje izbaci i naveo da bi trebalo prihvatiti sve dobronamerne amandmane i poboljšati zakon.\nPovodom kritika opozicije, ministar unutrašnjih poslova Ivica Dačić rekao je na kraju rasprave da se predložena rešenja ne odnose na nasilničku vozačku na koju se, kako je naveo, ne može primeniti novčana kazna, nego kazna od 30 do 60 dana zatvora.\nDačić je ponovio da bi 4.000 ljudi trebalo da ide u zatvor zbog saobraćajnih prekršaja a da je ukupan broj mesta u zatvorima u Srbija nešto više od 10.000.\nPredloženo rešenje, kako je naveo Dačić, znači da će sudija odrediti koju će kaznu primeti - zatvorsku ili novčanu.\nDačić je rekao da će razmotriti amandmane i da će sve što doprinosi pojašnjenju teksta zakona biti prihvaćeno.\nSkupština će vanrednu sednicu nastaviti u ponedeljak, 19. jula raspravom o izmenama Zakona o Agenciji za borbu protiv korupcije.\nPredlog zakona o prostornom planu u skupštinskoj proceduri


Iako u izmijenjenom obliku zbog pandemije korona virusa, na oduševljenje učenika, nova školska godina je počela i pred đacima su školski zadaci i obaveze koje moraju savladati.\nKako je jesen već na vratima a prvi snjegovi će ubrzo osniježiti gradove Zeničko – dobojskog kantona, JP“Šumsko – privredno društvo Zeničko – dobojskog kantona“, počelo je sa realizacijom isporuke ogrejva za škole u ZDK, kako bi mali i veliki školarci imali tople učionice.\nPrema Ugovoru koji je zaključen sa Ministarstvom za obrazovanje, nauku, kulturu i sport ZDK, JP“Šumsko – privredno drušvo Zeničko – dobojskog kantona“ se obavezalo na isporuku 1.087 m3ogrjevnog drveta, a ogrjev će dobiti osnovne i srednje škole u gradovima Zeničko – dobojskog kantona, njih 51.\nDo sada je isporučeno oko 500 m3 ogrjevnog drveta od ugovorene obaveze a isporuke se vrše svakodnevno. Zastoj sa isporukom su imale PJ“Šumarija Zavidovići“ i PJ“Šumarija Maglaj“, jer se niko nije prijavio na, nekoliko puta raspisivani, tender za prevoz ogrjeva za škole, a prema potpisanom ugovoru preduzeće ima obavezu prevoza do škola, utovara, istovara kao i rezanja na potrebnu mjeru.\nU toku sedmice, trebali bi biti riješeni problemi sa prevozom u ove dvije poslovne jedinice, što će početkom slijedeće sedmice omogućiti isporuku ogrjeva za škole u Maglaju i Zavidovićima.\nKao i u godinama ispred nas, saradnja sa Ministarstvom za obrazovanje, nauku, kulturu i sport ZDK je jako dobra, a kao i prethodnih godina, naš cilj je da sve učionice u kojima se izvodi nastava budu ugrijanje i spremene za zimu, kako bi se đaci mogli posvetiti školskim obavezama i postizanju što boljih rezultata.